Bernd Michael Rode

Biografi

Pada tahun 1964 Bernd Michael Rode lulus dari Sekolah Tinggi (“Akademisches Gymnasium Innsbruck”) dan memulakan pengkajian didalam bidang Kimia di Universiti Innsbruck. Pada tahun 1973 ia dianugerahkan ijazah Ph.D. dalam bidang Kimia dengan sub auspiciis praesidentis dari Universiti Innsbruck.
Dalam tahun 1973 yang sama, Prof. Rode memulakan kerjayanya sebagai Assistant Profesor di Institut Takorganik dan Kimia Analisis di Universiti Innsbruck. Setelah melakukan penyelidikan di Jerman (Universiti Stuttgart dan Universiti Karlsruhe), beliau menjadi Profesor Madya pada tahun 1976. Setelah membuat penyelidikan selama 1—tahun di Universiti Tokyo, Prof. Rode memulakan kerjaya Profesor di Institut Takorganik dan Kimia Teori di Universiti Innsbruck. Pada tahun 2006-2011 beliau menjawat ketua Jabatan Kimia Teori dan juga sebagai ketua Institute for General Inorganic and Theoretical Chemistry di Universiti Innsbruck.
Salah satu pencapaian terbesar oleh Prof. Rode adalah pembentukan jaringan universiti ASEA-UNINET (Austrian South East Asian University Partnership Network) pada tahun 1994. Asas jaringan ini dibentuk dari hubungan tak formal antara Universiti Innsbruck dan beberapa universiti di Thailand pada akhir dekad 1970. Pada tahun 1980, kerjasama diantara Universiti Innsbruck, Universiti Vienna, Universiti Sains Pertanian Vienna, Universiti Chulalongkorn, Universiti Mahidol, Universiti Kasetsart dan Universiti Chiang Mai dijalinkan. Bagi mensasarkan persetujuan kerjasama dua hala menjadi kerjasama pelbagai hala, Prof. Rode menjemput universiti-universiti berminat dari Austria, Indonesia, Thailand dan Vietnam untuk mengambil bahagian di dalam ASEA-UNINET Plenary Meeting yang pertama di Ho Chi Minh City. Pada 1994, jaringan ini terdiri dari 25 universiti dari Austria, Thailand, Indonesia dan Vietnam. Sehingga Jun 2014, lebih dari 70 universiti dari 16 negara di Eropah dan Asia Tenggara mengambil bahagian di dalam jaringan ASEA-UNINET.
Selain daripada aktiviti sains dan jaringan universiti, Prof. Rode pernah menjadi Timbalan Presiden untuk United Nations Commission on Science and Technology for Development (UNCSTD) bagi tempoh 1998-2001 dan 2005-2008, mewakili negera EU WEOG, Amerika Syarikat, Kanada dan Australia. Pada tahun 2004, beliau menjadi orang Austria pertama yang menjadi Presiden bagi UNCSTD tersebut.

Kimia Teori

Walaupun aktiviti penyelidikan awal Prof Rode adalah dalam bidang kimia takorganik, beliau kemudian mengembangkan kepakarannya pada bidang kimia teori dan komputasi kimia yang sedang berkembang pesat. Kebanyakan pengkajian Prof. Rode awalnya tertumpu pada perhitungan kimia kuantum dari berbagai sistem kimia. Akan tetapi, belakangan ini penelitian beliau lebih difokuskan pada penerapan teknik simulasi kimia seperti Monte-Carlo (MC) dan Dinamika Molekuler (MD), terutama dalam konteks kimia larutan.
Sumbangan penting daripada penyelidikan Prof Rode adalah perkembangan dan penggunaan teknik simulasi hibrid mekanik kuantum/mekanik bermolekul (QM / MM) yang berfokus kepada kimia larutan. Pada tahun 2004 teknik QM/MM bergelar Quantum Mechanical Charge Field (QMCF) Molecular Dynamics bertujuan mengolahkan secara eksplisit system tersolvat telah dibangunkan dalam kumpulan penyelidikan Prof. Rode. Ditahun-tahun akhir, penggunaan teknik QMCF MD membolehkan simulasi tepat sebatian ionik dan spesis organik serta kompleks koordinasi dalam larutan akues.

Kimia Evolusi

Bidang penyelidikan Prof Rode yang kedua ialah dalam bidang biotakorganik, terutamanya abiogenesis. Pada akhir tahun 1980-an, Prof Rode bersama rakan-rakannya menemui tindakbalas pembentukan peptida terinduksi garam (SIPF) sebagai laluan mudah bagi sintesis peptida daripada asid monomer dalam keadaan prebiotik. Selain enzim, logam peralihan bertindak sebagai mangkin bagi menginduksi pembentukan peptide dalam larutan akues NaCl pekat, dengan kuprum(II) menunjukkan aktiviti pemangkinan tertinggi. Biasanya, eksperimen kitar pengewapan telah dijalankan bagi meniru kitar siang/malam didarat dan di laguna sehingga menghasilkan larutan supertepu. Oleh karena larutan begini cenderung mencair sendiri, termodinamik dan kinetic tindakbalas yang tak cenderung membentuk peptida dipromosikan. Penyelidikan Prof. Rode mengkaji sifat-sifat tindakbalas dibawah pelbagai keadaan, menekankan hubungan mungkin kepada biohomokiralan.
Lebih lanjut lagi, Prof Rode juga melakukan eksperimen Miller-Urey, dan dapat memasukkan pandangan baru tentang komposisi udara primordial. Telah ditunjukkan bahawa peptida mungkin juga terbentuk dalam suasana udara neutral (CO2/N2/H2O) bergantung kepada discas elektrik.

Molvision®

Bersama mahasiswa beliau, Hung Tran Tung, Prof Rode mengembangkan software visualisasi Molvision Molvision® yang praktikal dan fleksibel dan mampu secara interaktif menganalisis data simulasi dinamik. Pada tahun 2003 Dr Tran dianugerahi penghargaan European Innovation Award diatas pengembangan program ini.